Document ID: /roh_data/filtered/fineweb-2-filterrobots_roh.jsonl.gz/59090

Violenza en la lètg ed en il partenadi sco er cunter uffants na vegn betg acceptada en Svizra. Tgi che dovra violenza, sa fa chastiabel. Tgi ch'è pertutgà da violenza a chasa, po sa drizzar ad in post da cussegliaziun. En ina situaziun da privel acuta pudais Vus dumandar directamain la protecziun e l'agid da la polizia (telefon 117).
Uffants e giuvenils ch'èn pertutgads da violenza, pon sa drizzar als suandants posts:
La chasa per dunnas dal Grischun dat albiert e protecziun, tgira e cussegliaziun a dunnas, a lur uffants ed a giuvenilas. La chasa per dunnas è averta per victimas femininas da tut las naziunalitads, e quai durant 24 uras. Telefon 081 252 38 02. I dat er ina cussegliaziun per internet.
Umens, dunnas e giuvenils ch'èn violents u che smanatschan cun violenza pon sa drizzar al post da cussegliaziun per persunas violentas. La purschida da cussegliaziun cumpiglia la cussegliaziun per telefon, l'intervenziun en cas da crisa e la cussegliaziun individuala. Persunas spezialisadas elavuran ensemen cun las persunas che tschertgan cussegl furmas da schliar conflicts senza violenza.